เงินต่างชาติปลุกหุ้นเช้าพุ่งปี๊ด  17.91 จุด
เงินต่างชาติไหลเข้าตลาดหุ้นต่อเนื่อง แรงซื้อหุ้นแบงก์ ปิโตรเคมี และพลังงาน ปลุกหุ้นไทยคึกคัก ดัชนีครึ่งวันเช้าปิดสูงสุดที่ 1,065.39 จุด เพิ่มขึ้น 17.91 จุด หรือ 1.71 % มูลค่าซื้อขาย 26,161.53 ล้านบาท
1 เม.ย. 2554

เงินต่างชาติไหลเข้าตลาดหุ้นต่อเนื่อง แรงซื้อหุ้นแบงก์ ปิโตรเคมี และพลังงาน ปลุกหุ้นไทยคึกคัก ดัชนีครึ่งวันเช้าปิดสูงสุดที่ 1,065.39 จุด เพิ่มขึ้น 17.91 จุด หรือ 1.71 % มูลค่าซื้อขาย 26,161.53 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟาร์อีส กล่าวว่า เม็ดเงินต่างชาติที่ไหลเข้าตลาดหุ้นไทยอย่างหนักติดต่อกันในช่วง 2 วันที่ผ่านมา รวมทั้งครึ่งวันเช้า ส่งผลให้ดัชนีหุ้นไทยครึ่งวันเช้า ทะลุผ่านจุดสูงสุดเดิม 1,056 จุด เมื่อวันที่ 6 ม.ค. 2554 ไปได้ โดยตลาดมีแรงซื้อหลัก ๆ เข้ามาในกลุ่มธนาคาร ปิโตรเคมี และพลังงาน ซึ่งมีปัจจัยหนุนจากผลประกอบการไตรมาส 1 / 2554 ซึ่งคาดว่าออกมาดี 
“ ช่วงที่หุ้นปรับตัวขึ้น ควรขายทำกำไรออกบ้าง และรอซื้อเมื่อราคาอ่อนตัว เพราะเชื่อว่า เป้าหมายดัชนี 1,200 จุด ยังเป็นไปได้ในระยะกลาง “ นายปริญทร์ กล่าวว่า ดัชนีมีแนวต้านใหม่อยู่ที่ 1,070-1,080 จุด และแนวรับ 1,060 จุด 
สำหรับหลักทรัพย์ที่มีมูลค่าซื้อขายสูงสุด 5 อันดับแรก ในครึ่งวันเช้า ประกอบด้วย 
 1.SCB ปิดที่ 112.50 บาท เพิ่มขึ้น 4.50 บาท มูลค่าการซื้อขาย 2,443.24 ลบ.
2.PTTCH ปิดที่ 154.50 บาท เพิ่มขึ้น 6.50 บาท มูลค่าการซื้อขาย 1,833.87 ลบ.
3.CPF ปิดที่ 26.50 บาท เพิ่มขึ้น 0.75 บาท มูลค่าการซื้อขาย 1,290.11 ลบ.
4.PTTAR ปิดที่ 39.00 บาท เพิ่มขึ้น 1.75 บาท มูลค่าการซื้อขาย 1,095.50 ลบ.
5.BBL ปิดที่ 176.50 บาท  เพิ่มขึ้น 4.50 บาท มูลค่าการซื้อขาย 1,045.18 ลบ.